45. ΑΠΟΦΑΣΗ ΠΡΟΕΔΡΟΥ ΤΗΣ ΒΟΥΛΗΣ Αριθ.5740 της 30 Νοεμ./21 Δεκ. 1983 (ΦΕΚ Α΄185) Οργάνωση, διάρθρωση και λειτουργία της Διεύθυνσης Πολιτικής Σχεδίασης Έκτακτης Ανάγκης (Π.Σ.Ε.Α.) της Βουλής των Ελλήνων και ειδικά προσόντα του προσωπικού σ’ αυτή. Έχοντας υπόψη: 1.Τις διατάξεις: α)του άρθρ.151 του Κανονισμού της Βουλής (Μέρος Β΄ - Προσωπικό), β)του Ν.Δ.17/1974 «περί Πολιτικής Σχεδιάσεως Εκτάκτου Ανάγκης (Π.Σ.Ε.Α.)».  2.Την με αριθ.140/23.2.82 γνωμοδότηση του Νομικού Συμβουλίου του Κράτους. 3.Την με αριθ.Φ.593/461430/1.1.82 απόφαση του Υφυπουργού Εθνικής Άμυνας. 4.Το με αριθ.Φ.593/460817/8.7.83 έγγραφο του Γεν. Επιτ. Εθν. Άμυνας Δ/νσης ΠΣΕΑ, αποφασίζουμε: Άρθρ.1. – Η Διεύθυνση Πολιτικής Σχεδίασης Έκτακτης Ανάγκης (Π.Σ.Ε.Α.) της Βουλής των Ελλήνων, που προβλέπεται από τις διατάξεις του άρθρ.151 του Κανονισμού της Βουλής (Μέρος Β΄ Προσωπικό), εντάσσεται διαρθρωτικά στις υπηρεσίες της Βουλής και υπάγεται απ’ ευθείας στον Πρόεδο της Βουλής, ο οποίος με τον υπεύθυνο συντονιστή ελέγχει, κατευθύνει και συντονίζει το έργο της Διεύθυνσης αυτής. Καθήκοντα υπεύθυνου συντονιστή ασκεί οργανικός Διευθυντής ή με απονομή μισθού Διευθυντού, υπάλληλος της Βουλής, που ορίζεται με απόφαση του Προέδρου της Βουλής. Αρμοδιότητες Διεύθυνσης Π.Σ.Ε.Α. Άρθρ.2. – Στην αρμοδιότητα της κατά το άρθρ.1 της απόφασης αυτής Δ/νσης υπάγονται 1.Ο συντονισμός, κατά τον καιρό της ειρήνης, όλων των ενεργειών των υπηρεσιών της Βουλής, για την Πολιτική Σχεδίαση Έκτακτης Ανάγκης. 2.Όλες οι ενέργειες στον κύκλο δράσης και ευθύνης της Βουλής που απορρέουν από τις διατάξεις του Ν.Δ.17/1974 και τις κείμενες διατάξεις για χορήγηση αναστολής κατάταξης σε εφέδρους που επιστρατεύονται, δεσμεύσεις και επιτάξεις, αντιμετώπιση σε καιρό ειρήνης των εκτάκτων αναγκών της χώρας, καθώς και οι αρμοδιότητες και ενέργειες που απορρέουν από τα Σχέδια Πολιτικής Σχεδίασης Έκτακτης Ανάγκης και κάθε άλλη γενική ή ειδική διάταξη που έχει σχέση με θέματα που επιδρούν άμεσα ή έμμεσα στην Εθνική Άμυνα της Χώρας. 3.Ο συντονισμός στα θέματα της Ανώτερης Επιτροπής Πολιτικής Σχεδίασης Έκτακτης Ανάγκης του Ν.Α.Τ.Ο. και των Επιτροπών αυτής αρμοδιότητας της Βουλής των Ελλήνων. 4.Ο χειρισμός των θεμάτων που προκύπτουν από την εφαρμογή των κανονισμών ασφάλειας διαβαθμισμένου υλικού. Άρθρ.3. – Η Διεύθυνση Πολιτικής Σχεδίασης Έκτακτης Ανάγκης διαρθρώνεται κατά Τμήματα και Γραφεία ως εξής: α)Τμήμα Πολιτικής Κινητοποίησης. β)Τμήμα Πολιτικής Άμυνας. γ)Γραφείο Γραμματείας. Αρμοδιότητες Τμημάτων και Γραφείου Άρθρ.4. – 1.Τμήμα Πολιτικής Κινητοποίησης Στην αρμοδιότητα του Τμήματος αυτού ανήκει: α)Η κατάρτιση, αναμόρφωση και προσαρμογή σχεδίων προστασίας, κινητοποίησης και δράσης των Πολιτικών Δυνάμεων της Βουλής των Ελλήνων σε καιρό πολέμου ή έκτακτης ανάγκης σε καιρό ειρήνης. β)Η μέριμνα για την εξασφάλιση των αναγκαίων μέσων, υλικών, εφοδίων και πιστώσεων για υποστήριξη των σχεδίων της Βουλής. γ)Η παρακολούθηση και ο έλεγχος της ετοιμότητας των σχεδίων Π.Σ.Ε.Α. και μέτρων συναγερμού. δ)Η διαδικασία πολιτικής επιστράτευσης του προσωπικού τομέα δράσης της Βουλής, δέσμευσης και επίταξης υλικών και μέσων που είναι αναγκαία για την υλοποίηση των σχεδίων Π.Σ.Ε.Α. της Βουλής. ε)Η συμμετοχή της Βουλής στις ασκήσεις Πολιτικής Σχεδίασης Έκτακτης Ανάγκης. στ)Η εφαρμογή των σχεδίων σε καιρό πολέμου ή έκτακτης ανάγκης. ζ)Ο χειρισμός κάθε άλλου θέματος γενικού ή ειδικού που συνδέεται άμεσα ή έμμεσα με τη σχεδίαση. 2.Τμήμα Πολιτικής Άμυνας. Στην αρμοδιότητα του Τμήματος αυτού ανήκει: α)Η μέριμνα για την οργάνωση, καθοδήγηση και κινητοποίηση των Πολιτικών Δυνάμεων της Βουλής. β)Η μέριμνα για την προστασία των πολιτικών δυνάμεων της Βουλής από εχθρικές προσβολές. γ)Η μέριμνα για τη λήψη μέτρων κατά δολιοφθορών που αποσκοπούν στον επηρεασμό του ηθικού των πολιτικών δυνάμεων της Βουλής. δ)Η μέριμνα για τη διαφώτιση των πολιτικών δυνάμεων της Βουλής για τη φύση και την έκταση των κινδύνων που διατρέχουν σ’ ένα μελλοντικό πόλεμο, τις μεθόδους και τα μέσα προστασίας του και τις υποχρεώσεις που επιβάλλονται σ’ αυτούς ως άτομα για την προστασία του συνόλου. (Μετά τη σελ.192,722) Σελ. 192,723 Τεύχος ΣΤ62-Σελ.121 Βουλή 1.Ζ.δ.44-45 ε)Ο χειρισμός των θεμάτων που προβλέπονται από τον Κανονισμό Ασφάλειας Διαβαθμισμένου Υλικού Εθνικού και Ν.Α.Τ.Ο. στ)Η μέριμνα για την εκπαίδευση των υπαλλήλων της Βουλής σε θέματα Πολιτικής Σχεδίασης Έκτακτης Ανάγκης. ζ)Η μέριμνα για τη χορήγηση αναβολών κατάταξης σε εφέδρους που επιστρατεύονται και ανήκουν στις υπηρεσίες της Βουλής. η)Η άσκηση κάθε άλλης αρμοδιότητας που ανάγεται σε θέματα Εθνικής Άμυνας. 3.Γραφείο Γραμματείας. Στην αρμοδιότητα του Γραφείου αυτού ανήκει: α)Η τήρηση του πρωτοκόλλου και του αρχείου της Δ/νσης Π.Σ.Ε.Α. β)Η διεκπεραίωση της εισερχόμενης και εξερχόμενης αλληλογραφίας, σύμφωνα με τους ειδικότερους κανονισμούς ασφάλειας, και γ)Η γενική γραμματειακή εξυπηρέτηση της Διεύθυνσης. Επάνδρωση – προσόντα προσωπικού Άρθρ.5. – 1.Η Διεύθυνση Π.Σ.Ε.Α. στελεχώνεται με προσωπικό της Βουλής. 2.Ως ειδικά προσόντα του προσωπικού της Δ/νσης Π.Σ.Ε.Α. ορίζονται: α)Για τον Προϊστάμενο της Δ/νσης Πτυχίο Σχολής Εθνικής Άμυνας ή της Σχολής Π.Σ.Ε.Α. ή τριετής τουλάχιστον πείρα σε θέματα Π.Σ.Ε.Α. και να έχει υπηρετήσει ως Έφεδρος Αξιωματικός. β)Για τους Προϊστάμενους Τμημάτων διετής τουλάχιστον πείρα σε θέματα Π.Σ.Ε.Α. ή ειδική μετεκπαίδευση σε θέματα Π.Σ.Ε.Α. γ)Για το λοιπό προσωπικό μετεκπαίδευση σε θέματα Π.Σ.Ε.Α. και σχετική εμπειρία σε θέματα Π.Σ.Ε.Α. 3.Κατά την πρώτη εφαρμογή της απόφασης αυτής, η στελέχωση της Δ/νσης Π.Σ.Ε.Α., με εξαίρεση τον Προϊστάμενο αυτής, πραγματοποιείται με προσωπικό της Βουλής χωρίς τα κατά την παρ.2 ειδικά προσόντα. Σελ. 192,724 Τεύχος ΣΤ62-Σελ.122 1.Ζ.δ.45 Βουλή 